
Respondece de la redaktanto 

BVS funkcias kiel translanda revuo por sudorienta Eŭropo, kiu 
volas stimuli kontaktojn kaj reciprokan informadon inter individuaj 
esperantistoj, kluboj kaj landaj asocioj. Esperanto ja estas pli ol 
lingvo, nome movado, kiu servu kiel ekzercejo kaj modelo por 
praktiki internacian komprenon inter popoloj. 

En antaŭaj mesaĝoj mi lanĉis la severan sloganon, ke 
“Esperantismo, kiu haltas ĉe la landlimo estas perfido de la intema 
ideo”. 

Nu, hazarde mi renkontis la arhivon de Beograda Verda Stelo kun 
konataj nomoj de Serbaj esperantistoj: d-ro Miodrag Stojanoviĉ, 
ĉefredaktanto, redakta komitato de dek tri personoj kaj teknika 
redaktanto Adem Jakupoviĉ, kaj gastredaktanto Boriŝa Miliĉeviĉ. 

La furoro de Beograda Verda Stelo daŭris ses jarojn, de 2007 ĝis 
2013. Rimarkindas, ke en tiu periodo la redakta komitato neniel 
ŝanĝiĝis kaj ke la membroj estis ĉiuj pli-malpli de la sama maljuna 
generacio, ke la temoj senescepte traktis pri originala literaturo kaj 
tradukoj de serba literaturo en Esperanton. La eseo “Cent jaroj de 
originala Esperantista literaturo en Serbio”, per kiu Dimitrije Janiĉiĉ 
2013e gajnis trian premion en Belartaj Konkursoj, montras la 
fekundecon de serbaj verkistoj. Iam estis malvasta legantaro por tiuj 
verkoj, sed nuntempe tradukoj de popularaj serbaj verkoj tute ne plu 
vendiĝas. Eĉ SLEKO, iniciato de Pribislav mortiĝis, miascie. 

Janiĉiĉ rimarkigas en sia eseo, ke neniu esperanta verko estis 
tradukita en la serban. La malaperon de interesiĝo por Esperanta 
literaturo ankaŭ montras la ĉeso de Beograda Verda Stelo. Entute 
aperis 26 numeroj. Radojica Petroviĉ, Saŝa Pilipoviĉ kaj aliaj 
definitive abandonis la nacian movadon. 

La kaŭzo de tiu mortiĝo de kultura revuo evidente estas, ke junaj 
talentoj ne estis varbataj. Kursoj apenaŭ ekzistis. Verkantoj en 


52 Pribislav Marinkoviĉ, Zlatoje Martinov, Agnesa Eremija, Mirjana Ŝundeka, Etelka Kiŝ- 
Jakupoviĉ, Tereza Kapista, Nedeljka Lozajiĉ, Slavica Stoiljkoviĉ, Branko Despotoviĉ, 
Dimitrije Janiĉiĉ, Gvozden Srediĉ, Velibor Simoviĉ, Milan Olbina 

Esperanto fermis sin en propra rondo, kvankam ekzemple ĝis alta 
aĝo Terezija Kapista instruis private kaj verkis turismajn librojn. 

Humphrey Tonkin prave rimarkigas en sia raporto pri Belartaj 
Konkursoj 2013, ke “tiuj esperantistoj kiuj venis al la lingvo kiel 
ido de la reto, povus stumbli kontraŭ la literaturo de Esperanto, kaj 
sekve povus legi tekstojn, kiujn ili trovas tie. Sed librojn (aŭ retajn 
tekstojn) oni prefere ne legas en izolo, sed en situacio, en kiu oni 
sentas sin parto de komunumo, kun komunaj valoroj, komuna 
estetiko, kaj komuna sento de formoj. Alivorte dirite, devas ekzisti 
iu psika aŭ socia spaco, kiu nomiĝu Ta literaturo de Esperanto’. Sen 
tiu komuneco Esperanto-literaturo fariĝas por la leganto simpla 
kolekto de naciaj verkoj.” 

Guste tio, laŭ mia impreso kiel ne-serbo, estis la Esperanta-serba 
literaturo, interesa por legantoj kun forta serba identeco, sed 
internacie sensignifa. 53 

Alie estas pri Kroatujo, de kie mi ricevis tre bone tekstaranĝitan kaj 
belpaperan Zagreba Esperantisto. Gi ne bezonas kontaktojn 
eksterlande, havas proksimume 200 urboproksimajn abonantojn. 
Sed kritika demando estas, kion ili organizas internacie por la 
ordinara E-popolo? 

Balkana Verda Stelo nun havas 15 abonantojn. Por rezultiga 
kampanjo mi devus dissendi centojn da senpagaj ekzempleroj 
tuteŭropen. Sed ankaŭ kontribuoj mankas. Tiu neelirebla cirklo de 
nekonatiĝo inter legantoj kaj redaktanto devigas min eldoni BVS 
krom paperfonne ankaŭ per interreto. Kiel sola redaktanto, mi jam 
ne povas krei la idealan redakcian formulon. Kiam konata en la reto 
kontribuoj de kluboj kaj aktivuloj, kiuj akceptas la internan ideon, 
certe venos. 


JD 


53 Vidu Belarta rikolto 2013 , 91 paĝoj. Prezo: € 9,00. 

7-a Junulara E-Semajno en Eger, Hungarujo 

27-12-2015 ĝis 3-1-2016 

Eger situas 139 km nordokcidente de Budapeŝto, en varia ĉirkaŭaĵo de 
belegaj ebenaĵoj, montetoj kaj valoj. 

La regiono havas enloĝantojn ekde praepoko. En mezepoko Eger iĝis 
eklezia centro. En 1262 ĝi ricevis ĉirkaŭmurojn, kaj poste pro la multaj 
lernejoj kaj vigla kultura vivo la nomon „la hungara Ateno". En 1552 la 
urbo estis sieĝata de la Otomana Imperio. Pri tiu sieĝo temas la fama 
romano: Steloj de Eger de Geza Gardonyi (la plej ŝatata libro de 
Hungarujo en 2005). La urbo fariĝis parto de la Otomana Imperio de 1596 
ĝis 1687. La arĥitekturaj memoraĵoj de tiu ĉi epoko videblas ĝis hodiaŭ. 
Ne mankas minaretoj kaj turkaj banejoj. 

Eger estas vaste konata pro ĝiaj vinoj. La plej faman ruĝan vinon de la 
regiono, nomatan „Virbovsango de Eger" (Egri Bikaver) rekonas ankaŭ la 
eksterlandaj fakuloj. Venu kaj vidu! Retpoŝtadreso: jes@pej.pl 

34-a Internacia renkontiĝo de vojaĝantoj-esperantistoj 

6-1-2016 ĝis 10-1-2016 en Poludnica, Slovakujo 
Poludnica estas monto en Malaltaj Tatroj, 1 549 m super la maro. 
La renkontiĝoj havas internacian karakteron kun riĉa kelktaga 
programo, kie krom turismaj programeroj estas pluraj sportaj 
aktivaĵoj, prelegoj pri vojaĝoj kaj praktikaj scioj de vojaĝantoj. 

Loko. montkabano Opalisko, vilaĝo Zavazna Poruba 
Kontaktoj/informoj: www.poludnica.esperanto.sk 


Kvara Kroatuja Esperanto-Renkontiĝo (KER) 

30-4-2016 en Sisak, Kroatujo. 

Okazas diversaj vizitoj, eskursoj kaj ludoj. Inf.: Esperanto-Societo Sisak, Lonjska 
74, HR-44000 Sisak, Kroatujo. Rete: esperanto.sisak@gmail.com 


Internacia Esp-a literatura konkurso “Ĥristo Gorov - Ĥrima” 

Hristo Gorov-Ĥrima estis unu el la plej elstaraj bulgaraj esperantistoj, 
talenta verkisto, poeto, tradukisto kaj publicisto. Bulgara Esperanto-Asocio 
anoncas Internacian Esperantan Literaturan Konkurson. En la konkurso povos 

partopreni verkistoj, poetoj, ĵurnalistoj el ĉiuj landoj. La konkurso havos tri 
branĉojn: poezio , prozo , eseo. 

Ciu aŭtoro rajtas partopreni per du poemoj, originale verkitaj en 
Esperanto. La noveloj devas esti ĝis 4-paĝaj kaj ĉiu aŭtoro rajtas parto-preni per 
unu novelo, originale verkita en Esperanto. La poemoj, noveloj kaj la eseoj devas 
esti komputile kompostitaj. La konkurso ne havas apartan temon. La gajnintoj 
ricevos valorajn premiojn. 

Bonvolu sendi viajn kontribuojn ĝis la 31-a de decembro 2015 


21-5-2016 ĝis 28-5-2016 

IK de Fervojistoj-Esperantistoj - IFEF en Varna, Bulgarujo 

apud Nigra Maro! Postkongreso en Veliko Tarnovo. Inf.: inĝ. Veselka 
Kamburova (68-a IFK), z k Obelya-2, bl. 209/A/5, BG-1326 Sofio, Bulgarujo, 
rete: bg_68ifk@abv.bg, tel: +359-887090163 


Forpasis Lucija Borĉiĉ (1921-2015) 

La 14-an de novembro forpasis en Zagrebo Lucija Borĉiĉ, Honora Membro de 
UEA. Si naskiĝis la 26-an de julio 1921 en Podŝpilje sur la insulo Vis. Gis sia 
emeritiĝo ŝi laboris kiel oficisto de la Plastikarta Asocio de Kroatijo. Si lernis 
Esperanton en 1940 kaj ekde 1946 aktive partoprenis en la movado, plenumante 
diversajn funkciojn loke kaj nacie, precipe animante la Esperanto-Societon "Bude 
Borjan" en Zagrebo, en kiu ŝi estis komitatano, kasisto, sekretario kaj prezidanto. 
Si ankaŭ ofte gvidis kursojn laŭ sia propra rekta metodo, prelegis kaj aktoris. 

Borĉiĉ estis sekretariino de la 38-a UK en Zagrebo (1953), Membro de UEA ekde 
1948, vicdelegito kaj fakdelegito. Si estis membro de Akademio Literatura de 
Esp-o kaj de ĝia antaŭulo Esperantlingva Verkista Asocio. 

En Borĉiĉ la kroata literaturo perdis plej produktivan esperantiganton. Si 
kuntradukis "Kantoj de Psilento" de Zora Heide, 1984, kaj "Lumo kaj ombro" de 
Ivan Golub, 2009, tradukis "La bluoj" de Vesna Parun (1999), kaj verkojn de 
multaj aliaj autoroj. Originalan poezion ŝi publikigis en la kolekto "Pulsas la viv'; 
poemoj 1997-2001". Si tradukis ankaŭ fakan literaturon, i.a. "Socialisma 
memmastrado" de E. Kardelj (1986) kaj "Mi resanigis PPPetron" de P. Cimbur 
(1995). Kiel vortaristo ŝi aŭtoris "Granda vortaro Esperanta-kroata" (2008) kaj 
"Granda vortaro kroata-Esperanta" (2009), la plej ampleksaj vortaroj por kroatoj. 

Pro siaj elstaraj meritoj Lucija Borĉiĉ estis elektita Honora Membro de UEA en la 
86-a UK en Zagrebo (2001). 

La reĝo estas unu (Pele ) 54 

Antaŭ 75 jaroj, la 23an de oktobro 1940, naskiĝis Edson Arantes 
do Nascimento, alie konata kiel Pele. La familio estis malriĉa kaj 
juna Edson, por gajni iom da mono, kromlaboris, infana ankoraŭ, 
kiel ŝu-poluristo. Li ŝategis futbalon kaj, kiel multo da tiamaj 
knaboj en Brazilo - ĉiutage piedbatis diversajn rondajn objektojn aŭ 
grapfruktojn, ĉar ne povis aĉeti la "veran" pilkon. 

Lian talenton malkovris en jaro 1954 Waldemar de Brito, trejnisto 
el Sao Paulo kaj li invitis Pele al sia sporta klubo. Tiumaniere, jam 
15-jaraĝe, la knabo debutis en la fama klubo "Santos F.C." (por kiu 
dum jaroj 1956-1974 li gajnis 589 golojn). 

En 1957 Pele eniris la brazilan nacian teamon kaj samjare, en sia 
unua internacia matĉo, li ŝutis golon kaj tiel komenciĝis lia kariero, 
unu el plej mirindaj en la sporta historio. 

Verŝajne interesos vin, ke membiografia libro Mi estas Pele aperis 
en Esperanto, Rio-de-Ĵaneiro. 1971. 55 La iniciato venis de brazila 
esperantisto Francisco Almada, kiu decidis uzi la okazon ke Brazilo 
triafoje venkis la mondan ĉampionecon kun la decida kontribuo de 
Pele. S-ino Almada tradukis lian membiografion kaj sukcesis akiri 
subtenon de la ĉampiono. 

Pele esprimis sian simpation al Esperanto sed ne lernis nian 
Internacian Lingvon. Tamen li bonvole skribis kelkajn agrablajn 
vortojn pri Esperanto. Gi estos tre utila al sportistoj, ĉar helpas 
interproksimiĝi kaj faciligi la amikecajn interrilatojn ktp. 

Li reprezentis Brazilon 92-foje kaj gajnis 77 golojn por sia lando. 
Kvarfoje li partoprenis la nacian teamon en la Monda Ĉampionado 
kaj tiel Brazilo trifoje gajnis la Piedpilkan Pokalon (Svedujo - 1958, 
Ĉilio - 1962, Meksiko - 1970). 

Baldaŭ post la Ĉilio, kelkaj plej riĉaj kluboj en Eŭropo proponis al 
Pele subskribi kontrakton kaj tien translokiĝi sed la prezidento de 
Brazilo deklaris, ke Pele estas la nacia brazila trezoro kiu restu en la 
patrujo. 


54 Laŭ Nova Urbo, oktobro 2015 

55 aĉetebla ĉe interalie UEA, KKE. 164 paĝoj, prezo: € 6,30. 

Dum sia tuta kariero, Pele kolektis 1281 golojn. Tio estas absoluta 
rekordo en la historio de futbalo kaj gajnis por li la titolon 
"reĝo de futbalo". 

En 1974 Pele decidis fini sian karieron kaj aktivis tri jarojn en la 
novjorka klubo Cosmos. Lia famo logis tie multajn spektantojn kaj 
kontribuis grave al popularigo de tiu sporto en Nordameriko. 
Rezulte, en jaro 1994 Usono gastigis la Mondpokalon. 

Meze de la 1990aj jaroj, Pele praktike ĉesis partopreni en la sporto 
kaj fariĝis monde konata ambasadoro de piedpilkado. 

Oni petis lin akcepti gravajn postenojn en komercaj entreprenoj kaj 
en prestiĝaj organizaĵoj kiel ekz. UNESKO. Dum 1995-98 Pele 
estis ministro de sporto en Brazilo. Inter liaj atingaĵoj elstaras la 
tiam enkondukita t.n. "Pele-regularo" laŭ kiu ĉiuj profesiaj sportaj 
kluboj povas subskribi kontrakton kun talentaj atletoj por periodo 
ne pli longa ol 5 jaroj kaj devas pagi la impostoj kaj por-sportistan 
asekuran kotizon en 2 jaroj. Alia dispono lia estis, ke amaskomunik- 
iloj, kiam ili dissendas programon de granda sporta evento, devas 
distribui 20 elcentojn de sia profito, egale inter la partoprenintaj 
sportistoj. En tiu periodo Pele multfoje advokatis por plibonigi 
situacion de la plej malriĉaj brazilanoj. 

Specialistoj, petitaj de Intemacia Federacio de Piedpilko-Historio & 

Statistiko (IFFHS) nomumis en 1999 Pele "FIFA-Sportisto de la 
20a jarcento" 56 . Ekde la komenco oni rimarkis, ke nenio mankis en 
la repertuaro de Pele, gvidanta la brazilan teamon en atako: de 
venko al venko. Lia akrobata driblado kaj ebleco gajni golon en plej 
malfacilaj situacioj, kreis legendon - fantazian kvazaŭ el mondo de 
fabeloj. 

Admiron al Pele esprimis la du plej grandaj steluloj de nuntempa 
piedpilkado - Lionel Messi kaj Cristiano Ronaldo, kiu diris: "Pele 
estas la plej bona futbalisto en la historio kaj tia li restos." 


56 Aliaj kandidatoj por tiu titolo estis nederlandano Johan Cruyff (lertega teknike, kun 
fiilma orientiĝo), hungaro Ferenc Puskas (plej efika gol-ŝutisto), portugalo Eusebio 
(nomita "nigra perlo de Mozambiko"), Diego Maradona el Argentino, brito Bobby 
Charlton, francoj Michel Platini kaj Zinedine Zidane, germano Franz Beckenbauer (ludis 
ĉiam elegante), hispano Alfredo di Stefano kaj brazilano Garrincha (dos Santos). 

Pele elfaranta la faman superkapan retroŝoton kontraŭ Belgujo, 1968 

Krimeo estas nia: Reveno de la imperio 57 

Kalle Kniivila duafoje raportas el Rusujo 
recenzo de S. Belov, mallongigita 

Jam la titolo montras ke la aŭtoro estas intemulo en tiu ĉi lando, ja 
temas pri la fifama slogano, kiu akompanis bruan kampanjon de la 
tutlanda agitiĝo post la alproprigo de la duoninsulo. Mi mem 
memoras grandan koncerton sur la ĉefa placo de mia urbo Tjumeno, 
kiam homamasoj tumultis surstrate kaj gmpoj da emociiĝintaj 
lumpenoj kun fiagoj enmane transpasis la sesvojstrian straton 
ajnadirekte, sen konsideri mĝan trafiklumon kaj ĉeeston de 
policanoj. 

La aŭtoro interesiĝas ne pri juraj aspektoj de la okazaĵo, nek pri 
politikaj intrigoj aŭ kronologia sinsekvo de la eventoj. Same kiel en 
la antaŭa libro li fokusiĝas je psikologio de la amasoj, do klopodas 
kompreni kiel ordinaraj homoj en Rusujo rilatas al tiu ĉi afero kaj 
laŭeble respondi al la malfacila demando pri radikoj de tiaj sintenoj. 


57 eldonejo Mondial, Novjorko, 2015, 152 paĝoj, € 15.00.. En 2014 aperis ĉe 
FEL, Antverpo, Homoj de Putin, 165 paĝoj. € 14,10. (katalogo de UEA, recenzita 
de Nicola Ruggiero), elektronikformate ĉe FEL: € 9,00 




En Rusujo oni diras, ke estas 
Moskvo kaj estas Rusujo. Do la 
aŭtoro direktiĝas al provincaj 
urboj kaj vilaĝoj por interparoli 
kun lokanoj. Li vizitas Krimeon, 

co 

Kievon kaj diversajn lokojn en 
Rusujo, renkontas plurajn homojn 
kaj sufiĉe skrupule transdonas 
iliajn vortojn. La rakontojn 
akompanas trafaj priskriboj de la 
cirkonstancoj, urbaj pejzaĝoj kaj 
homaj reagoj. Gravan rolon en la 
komunikado ludis nia lingvo, ja 
esperantistoj kvankam malmultaj, 
tamen troveblas en preskaŭ iu ajn 
loko, do samideanoj denove servis 
kiel gastigantoj, ĉiĉeronoj kaj 
samtempe observatoj, ja ankaŭ ili 
estas parto de la konflikto, ĉu ili 

deziras tion aŭ ne. 

Mi ĝuis la legadon de la ĵurnalisma vidpunkto, ĉar la aŭtoro sukcese 
kontraŭstaras la tenton kritiki kaj juĝi. Li donas al siaj herooj 
eblecon esprimi siajn opiniojn sen tuj dividi ilin je pravaj kaj mavaj. 
Kompreneble la aŭtora voĉo aŭdeblas kaj lia persona pozicio estas 
sufiĉe klara. Tamen ankaŭ la malsamopiniaj intervjuatoj ne aspektas 
ŝablonaj idiotoj aŭ stultaj propagando-viktimoj. Line de la libro li 
dankas ĉiujn helpantojn, inkluzive la aktivajn subtenantojn de la 
Putin-politiko kaj mi povas nur aplaŭdi tiom honestan sintenon. 
Tio multe kontrastas kun sinteno de iuj ukrainaj esperantistoj, kiuj 
publikigas ĉe sociaj retoj senĉesajn bildaĉojn pri Rusujo kaj rusoj, 
sen kompreni ke tiu idiotisma konduto nur ĝojigas iliajn 
kontraŭulojn, kiuj ŝatas transformi la konflikton de elitoj al tiu de la 
popoloj. Espereble eĉ dum plej malfacilaj tagoj restos ambaŭflanke 
raciaj homoj, kiuj memoros, ke Esperanto estis kreita por ke homoj, 



5S ukraine: Kijivo 

se elverŝi malamegon, tamen interparolu kaj komprenu unu la alian. 
Des pli ke ĉi-kaze, malgraŭ ambaŭ flankoj bone regas la rusan, ni 
vere bezonas neŭtralan lingvon. 

Detruita kaj forgesita 

La krimea problemo estas vere komplika, ĉefe de la historia kaj 
psikologia vidpunktoj. Oni apenaŭ povas dubi pri la jura 
malvalideco de la anekso. Sed tio ne pravigas simpligon de la 
ĝenerala bildo, kion foje faras eksterlandanoj. Mi neniam vizitis 
Krimeon, sed tion faris pluraj miaj konatoj - antaŭ kaj post la aligo. 
Ilia resumo ne multe ŝanĝiĝis: la duoninsulo estas terure neglektita. 
Antaŭ la anekso en la regiono feriis mia kunlaborantino kun sia 
familio, allogita ĉefe de natura beleco kaj relative malaltaj kostoj. 
Post reveni ŝi diris, ke la naturo estas vere bela kaj prezoj malaltaj, 
sed la tuta infrastrukturo troviĝas en terura stato. Sanatorioj, 
konstruitaj dum la sovetia tempo, ekde la sendependiĝo de Ukraino 

ne estis riparitaj. La plej elstara konstruaĵo, 

montrata al turistoj, estis luksega feridomo de la iama ĉefministro 
Julija Timoŝenko . 

Ĉi-somere revenis de Krimeo bone konata al mi konstruista 
komercisto, kiu esploris merkateblecojn en la novaligita regiono. 

Kvankam li mem estas ukrainano . ŝokita li povis ripeti 

nur du vortojn: “Stultegaj ĥoĥoloj! 59 ” Li plendis, ke la tuta konstrua 
industrio de la iam prospera duoninsulo estis ruinigita kaj eĉ kun 
grandaj investoj oni ne povas tuj komenci ĝian renaskigon. “Ili 
detruis ĉion. Nenio estis konstruata aŭ eĉ simple riparata ekde 1991. 
Ec la urba administracio aspektas kvazaŭ kabanaĉo. Oni nenion 
produktas surloke, eĉ plastajn fenestrojn, kiuj estas fabrikataj en iu 
ajn rusuja urbeto, oni transportas de Ukraino. Brikoj, betono, 
armaturo - ili havas nenion. Terure!” Nun li revenis post 
plursemajna restado en Krimeo kaj diras, ke la situacio estas eĉ pli 
aĉa ol li rakontis antaŭe. Jaroj pasos antaŭ la vivo en la regiono 
pliboniĝos. 

Nun de la anekso gajnis ĉefe krimeaj pensiuloj kaj ŝtatdungitoj, kies 
salajroj grave kreskis. Sed rilatajn elspezojn kovras la rusiaj 

59 kromnomo por ukrainanoj fare de rusoj, iel moka aŭ ofenda, sed ĉefe familiara 

impostpagantoj kaj multaj ege malkontentas pri tio. “Por kio ni 
bezonis tiun Krimeon?” - demandas ili. - “Rusujo havas multege da 
teroj kaj ni tutcerte ne bezonis ĝin por ferii. Ni ja havas Soĉion kaj 

Turkujo ĉiam apudas”.La vojago al Krimeo estas 

preskaŭ samkosta kiel tiu al Turkujo aŭ eĉ Montenegro - la landoj 
kun nekompareble pli altkvalitaj servoj. Do en la plej proksimaj 
jaroj Krimeo estos ripozejo por la subvenciitaj ŝtatdungitoj, 
policanoj kaj FSB 60 -anoj, al kiuj estas simple malpermesite vojaĝi 
eksterlande. 

Bedaŭrinde la ukrainaj registaroj dum la lastaj du jardekoj estis eĉ 
pli stultaj ol tiuj rusaj, do simple forgesis pri la regiono, forlasinte la 
duoninsulon kaj ties loĝantojn. Nun ili rememoris pri ĝi, sed estas 
jam tro malfrue. Nun Krimeo estas nia. 

La imagita problemo 

Mi diru kelkajn pri la tiel nomata “ krimea-tatara problemo ”. Gi 
estas eble la plej enigma afero por plejparto de rusianoj. Oni 
kompreneble scias ke en Krimeo loĝas tiu popolo, reprezaliita en 

1944, .sed la sama sorto trafis milionojn da rusaj 

vilaĝanoj kaj plurajn popolojn. Do kial nome la krimeaj tataroj 
devus timi? Tion ja faris ne Rusio, sed Sovetunio (parto de kiu estis 
Ukraina SSR 61 ). La deportadon ordonis kartvelo Iosif Ĝuzaŝvili (pli 
konata kiel Stalin) kaj plenumis NKVD 62 -anoj, inter kiuj abundis 
ukrainanoj kaj judoj. 

Kun granda miro mi rimarkis, ke alilandanoj ofte pensas ke ekzistas 
iu profŭnda malamo de la rusoj kontraŭ la krimeaj tataroj. Ili tute ne 
scias, ke en Rusujo loĝas kaj prosperas milionoj da tataroj (ĉevolgaj 
kaj siberiaj), kiuj eĉ havas propran respublikon Tatarujo kun siaj 
prezidanto, parlamento, tatarlingvaj gazetoj, televidostacioj ktp. 
Ordinara ruso tute ne kapablas distingi la ĉevolgan tataron de tiu 
krimea kaj neniu interesiĝas pri tiu ĉi diferenco, eĉ se ekzistanta. 


Federacia sekureca servo, transliterumite: [Federalnaja Sluĵba Bezopasnosti] 

61 SSR = Sovjetskiĥ Socialistiĉeskiĥ Respublik 

62 Nacia Komitato de Internaj Aferoj. E1 Vikipedio: La nomo NKVD fariĝis 
onidire sinonimo de ĉiuj krimoj faritaj de sovetoj. 

Do plian fojon temas pri la konflikto, elpensita kaj daŭrigata de la 
stultaj elitoj ambaŭflanke. 

La eldonaĵo 

La libro mem estas laŭaspekte tute simila al Homoj de Putin : mola 
glacea kovrilo kun trafa bildo, sufiĉe blanka papero kaj bona tiparo. 
La ilustraĵoj mankas. Tajperaroj malmultas. La libron finas 
kronologio de okazaĵoj, kiu spuras rilatajn al Krimeo eventojn de la 
duoninsula konkero en 1783 ĝis la forlaso de la lasta ukraina 
militbazo en marto 2014. 

Du konsiloj 

A1 legantoj mi konsilas . : aĉetu kaj legu. Eĉ se vi ne multe 

interesiĝas pri la politiko ĝenerale kaj tiu rusia aparte, vi apenaŭ 

estos elreviĝinta. Mi forglutis la libron unutage, 

revenvoje de Luksemburgio al Tjumeno, kaj esperas ke vi sekvos 
min. 

A1 la aŭtoro mem mi diru simple: daŭrigu. Vi estas tro proksima al 
nia lando, kiu dum lastaj jaroj ĉiam pli foriĝas de la ekstera mondo, 
do uzu tiun ĉi avantaĝon. Des pli ke esperanto-internuloj plu helpos 
vin en tiu laboro, ja ĉiu ŝatas paroli kaj esti aŭskultata, ĉu ne? 


Bosnia vidhandikapulo instruas samsortanojn 

Cu vi povas imagi la intensan ĝojon, kiun mi sentis, kiam mia blinda- 
surda lernanto montris la unuajn pozitivajn rezultojn de mia instruado uzi 
la komputilon ? demandis min mia amiko Gradimir. 

Sinjoro Kragiĉ, mem blinda de sia 15a jaraĝo, komencis interesiĝi de 
2000 pri la eblaĵoj, kiun elektroniko povas oferti al handikapuloj. Tiam 
Interreto ekzistis sep jarojn kaj estis fora luksaĵo por balkananoj. Ankoraŭ 
luksaĵo ĝi estas kaj des pli la aparatoj, kiuj helpas al handikapuloj aŭdi la 
vortojn, se blinda, palpsenti la literojn, se blinda aŭ surda-blinda kaj tuŝi la 
klavojn per iu stumpo, se senmana. Jen la homo, memcerta - la ventro eĉ 
montras relativan bonfarton -kun blindula bastono, vojaĝante per publika 
transporto de Tesliĉ, Bosnio kaj Hercegovino, al Belgrado. 

Datopunkti renkontiĝon kun li estas malfacile, ĉar li komutiĝas de 
komputlernejo al komput-lemanto aŭ al iu importfirmao de helpaparatoj 
por handikapuloj. Sed nun mi kaptis lin antaŭ la oficejo de Gloria Ferrari, 

komerca partnero de Freedom Scientific, Index Braille kaj ok aliaj 
entreprenoj. 

Persista memlernanto, Gradimir lernis al si manipuli la kom-putilon, akiris 

instruistan diplomon de "Freedom 
Scientific" kaj kreis reton da 
blinduloj en Biho kaj poste en tuta 
eks-Jugoslavujo, el kiuj multaj 
estis viktimo de la kruelaĵoj dum 

la Bosnia milito. En 2002 

Gradimir jam havis 

administracion de cent promilitaj 
blinduloj, kompreneble de ĉiuj 
"partioj", kaj de aliaj 

handikapuloj. Kerno de lia 
konatularo estis liaj iamaj 

samlernejanoj de Speciala lernejo 
por vidhandikapitoj "Veljko 
Ramadanoviĉ" en Zemun. 
Nuntempe li instruas en Biho en 
du porhandikapitaj lernejoj, tiuj de 
Sarajevo (la "federacia") kaj 
Derventa (de "srpska respubliko"). Kion ili lernas konkrete? Sendi 
mesaĝojn kaj legi ĵumalojn en la reto. 

Ĉe la privataj lemantoj Gradimir venas hejmon. A1 kelkaj el ili li ankaŭ 
instmas malĉegvide ("remote control"), t.e. la instruisto manipulas la 
ekranon de la lemanto per muso kaj klavaro, dum malambaŭ kapablas vidi 
ĝin. Klopodu kompreni kiun imago-povon iliaj cerboj sam-tempe devas 
utiligi por ke ili atingu la deziratan rezulton! Certe la mal-ĉegvida sistemo 
ankaŭ funkcias per signaloj kun diversaj signifoj por la blinduloj. Tiu 
laborado supozeble enspezigas iom da mono al la instruisto. 

Sed tute senpaga estas lia varbado kaj mastrumado por jenaj du 
retdiskutlistoj: unu sub nomo "slikom" 63 kun 258 membroj, kiuj faras 
demandojn kaj respondojn pri voĉsintezado 64 en komputiloj, dua sub 
nomo www.knjigoteka.org 65 . Tiu havas 356 membrojn kaj peras la 
interŝanĝadon de elektronikaj libroj kaj sonlibroj inter blinduloj. Ambaŭ 
listoj taŭgas nur por sudslavlingvuloj. 


63 komplete: slep i kompjutera = blinda kaj komputiloj 

64 transformo de teksto al melodiaj frazoj kaj kun interpretado de ne-literaj signoj 
63 vidu ankaŭ www.slikom.info/ml/kn.html 

Alia aktivaĵo de Gradimir estas la konsilado al prizorgantoj de blinduloj 
pri kiuj aparatoj disponeblas por faciligi la komunikadon kaj ricevi 
infomiojn pri sia ĉirkaŭaĵo kaj sia moviĝo en spaco. Tiuj estas ekzemple 
brajla presilo aŭ desegnilo 66 , voĉhorloĝo, avertipovaj okulvitroj, brajla 
montrilo por legi tekston en komputilo, navigilo muntita sur poŝtelefono, 
voĉa poŝtelefono, voĉrekonilo (por stiri aparaton aŭ dikti tekston al 
komputilo). 

Plifaciligi la komunikadon, la orientiĝon, la rekonadon de la ĉirkaŭanta 
mondo kaj la moviĝon estas gravaj helpoj por kapabligi blindulojn kaj 
aliajn handikapulojn eskapi el sia izoliĝo, plenumi novajn taskojn kaj 
inkluzivi la handikapitojn en la socion, eĉ ebligi al ili ekzerci profesiojn 
kiujn antaŭe nur plenvidantoj povis ekzerci kaj eble fariĝi ekonomie 
memstara. 

Sed tiu celaro ankoraŭ estas en eksa Jugoslavujo distanca vizio, ĉar ne 
ekzistas eĉ unu leĝo en sudorienta Eŭropo, kiu kreas reton por sekureco de 
la miloj da handikapitoj, kiuj vivas marĝene de nia socio. Nur kelkaj 
donoroj kaj privataj volontuloj kiel Gradimir Kragiĉ provas ŝtopi la truon, 
kiun la ŝtatregistoj lasas. 

Ramadanoviĉ estis serba esperantisto, kiu instmis E-on dum la la 
mondmilito al soldatoj en la suda Egiptujo. Li fondis lernejon por 
blinduloj kaj aliaj handikapuloj en 1916, ricevinte de reĝo Petro 1 
kazernon por tio en Zemun apud Belgrado. En la dua mondmilito, kiel 
kontraŭfaŝista aktivulo, Veljko Rama-danoviĉ estis malliberigita de 
Gestapo kaj detenita en Banjica, tie torturita kaj esplordemandita dum 
du monatoj. Pro interveno de amikoj li estis liberigita kiel severe 
malsana. Mense kaj fizike rompita, li mortis 21an de julio en 1943. 

Lia lernejo enkondukis E-on kiel lemejan fakon kaj tio ĝi estas ĝis 
nun. La popolo nomas ĝin konjiĉka ŝkola, rajdolemejo, ĉar kavalerio 
kutimis uzi tiun kazernon. 

Legu interesan artikolon pri la historio de la E-movado inter blinduloj 
ĉe http:// enesperantujo.blogspot.cz/2013/02/verda-auroro.html 

JD 


66 anglalingve: Braille printer aŭ plotter, voice watch, obstacle detecting glasses, 
Braille displav 

Ofte malĝusta pozicio de ankaŭ 

Ekzistas ĝusta, fidinda regulo: ankaŭ staras ĉiam senpere antaŭ tiu vorto, 
al kiu ĝi rilatas, kies signifon ĝi konkrctigas. Malgraŭ tio oni ofte povas 
legi frazojn, en kiuj ankaŭ estas metita malĝuste. 

1) "En la malnova urbo Elena, situanta en Balkan-montaro, ankaŭ ekbrilis 
la verda stelo". 

2) "La esperantlingvaj prikomputadaj eldonaĵoj ankaŭ povas partopreni la 
tutlandan migrantan ekspozicion de prikomputada literaturo". 67 
Do ĝuste oni devas kompreni la ffazojn jene: la verda stelo pasinttempe 
ekbrilis en diversaj urboj, ĝi ekbrilis ankaŭ en la malnova urbo Elena ...; en 
ekspozicioj partoprenas diverslingvaj literaturaĵoj prikomputadaj, povas 
partopreni ilin ankaŭ esperantlingvaj . 

En multaj naciaj lingvoj estas uzataj du-tri vortetoj en signifo de E-lingva 
ankaŭ. Tiuj vortetoj povas stari antaŭmetitaj (ekz-e ruse: u, pole: i) kaj 
postmetitaj (ekz-e ruse: to>Ke, pole: tez) Tio signifas, ke postuzado de 
ankaŭ en E estas kaŭzata de negativa transpreno el naciaj lingvoj. Vidu 
ankoraŭ ekzemplon: "Tio estas libro. Tio ankaŭ estas ankaŭ libro." 
En NPIV 2002 (p.91) oni skribas: "...nur ĉe la personpronomoj Z. iafoje 
metas la adverbon poste": "Ĉu li ankaŭ troviĝis inter la amaso?." 

En " Ankaŭ vintre ne malpleniĝas la ĉirkaŭaĵo de Balatono." la vorto 
ankaŭc stas erare uzata. Devus esti “ Eĉ vintre...” Por signifi insiston pri la 
realeco de neatendita, malfacile kredebla fakto, oni uzas eĉ. 

Gusta uzo de ankaŭ estas en "Kun la estraro kaj laboristaro de la 
kooperativo ni pridiskutis komunajn fakajn problemojn, malfacilaĵojn kaj 
klopodojn rilate al ilia solvado. Nia delegitaro konatiĝis ankaŭ pri 
vivcirkonstancoj kaj pri kultura vivo de la kooperativoj.” Tio signifas: 
komence la delegitaro konatiĝis kun fakaj problemoj, poste ankaŭ pri la 
vivcirkonstancoj.... Tamen estu singarda: "La pinton ni vizitis per lifto, de 
kie ni povis vidi en la malproksimeco ankaŭ la neĝan montopinton de 
Olimpos en Grekio." Oni ne antaŭmencii ion, kion oni vidis ankoraŭ krom 
pinto de Olimpos, do oni devas lasi la adverbon ankaŭ. 

laŭ d-ro Attila Salga, universitata adjunkto, Debrecen 


67 La eraraj frazoj venas el diversaj lernolibroj kaj vortaroj 

5 manieroj en kiu oni povos 
savi vivoin de rifuaintoi vintre 68 



Volontuloj provas varmigi migrantojn, 
kiuj ĵus albordiĝis la grekan insulon Lesbo 

Fotini Rantsiou. volontulo sur Lesbo 


Dum la nombro de mortintoj plialtiĝas en la orienta Mediteraneo, kie 
ŝtormaj maroj postulis la vivojn de almenaŭ 70 rifuĝintoj, oktobre 
lastan semajnon, multaj el ili infanoj, la eŭropunia malrapida kaj 
fragmenteca respondo al la rifuĝintoj-krizo aperas pli kaj pli senefika. 
Monatoj da pintkunvenoj kaj agadplanoj ankoraŭ ne provizis al la 
rifuĝintoj altemativon ol meti infanojn en malfortikajn boatetojn kaj 
transdoni altajn monsumojn al ŝakristoj. 

Greka premiero Aleksis Cipras (Tsipras) en parolado pasintvendreda, 
post serio da fatalaj ŝiprompiĝoj en Egea Maro, rakontis al sia 
parlamento ke li sentis sin "hontigita kiel membro de tiu eŭropa 
gvidantaro, kaj pro la nekapablo de Eŭropo trakti ĉi tiun homan 


68 


www.irinnews.org/report/102185 

dramon, kaj pro la nivelo de altrangulara debato, kie oni ŝovas la 
taskodevon aliulen." 

La eŭropunia plano translokigi 160 000 azilpetantojn el Grekujo kaj 
Italujo al aliaj membroŝtatoj por ke laŭsupoze malpeziĝu Uni-limaj 
ŝtatoj kaj restariĝu iu ordo en la registrado de azilpetantoj, ĝis nun nur 
pligrandigis la haoson sur insulo Lesbo - la nura oficiala ĉefpunkto en 
Grekujo kie homoj povas enskribiĝi kaj fingropremi por la enshemigo. 

Preter la malsukceso mastrumi ĝian realigon - pro tio kreante 
humanecajn bezonojn - la plano de translokigo eĉ savis nenies vivon. 
Por petpreni azilon en Eŭropo rifuĝintoj ankoraŭ devas konfidi sin al 
ŝakristoj por atingi Grekujon aŭ Italujon, elmetante sin al danĝeroj 
antaŭ kaj dum la transiro. Antaŭ ol enboatiĝo sur la marbordoj de 
Turkujo aŭ Libio, rifuĝintoj kaj migrantoj ofte estas minacataj, 
prirabataj kaj eldevigataj, dum la transirado mem estas timiga sperto 
kun tro multaj personoj kunpremitaj en kaŭĉukaĵoj kaj ŝanceliĝaj lignaj 
ŝipoj kiuj ne povas elporti vintrajn kaj marajn kondiĉojn 
Devigante rifuĝintojn atingi Grekujon aŭ Italujon antaŭ ol ili povas 
registriĝi por azilpeto, EU grave pliigis mendadon je ŝakristoj kaj 
altenpuŝis iliajn profitojn. 

Alternativaj solvoj protektontaj vivojn kaj homan dignon ja ekzistas: 

1. Registru azilpetantojn en Turkujo kaj transportu ilin rekte 
al azillandoj en EU. 

Tamen, ĝi ne estas entenata en la plano de kunlaboro pri neregula 
migrado kun Ankaro. Anstataŭe tiu plano centras al pli granda helpo al 
Turkujo kompense por ĝia kunlaborado interkapti boatojn kaj 
subpremi bandojn de kontrabandistoj. 

2. Malfermu la oficialajn limtransirejojn inter Grekujo kaj 
Turkujo por azilpetantoj. 

Ĉi tio implicus registri azilpetantojn ĉe la landlimo inter Grekujo kaj 
Turkujo en Evros, kie estas du oficialaj transirpunktoj. Grekaj kaj 
turkaj aŭtoritatoj bezonus kunlabori kaj pri la konstruado de 
infrastrukturo por ricevi kaj akcepti grandajn nombrojn da homoj kaj 
pri organizado de ilia transportado al la sekva landlimo, kun 
Makedonujo, ĉirkaŭ 500 kilometrojn okcidenten. La limbarilo povus 

resti por malinstigi homojn transiri ĉe danĝeraj punktoj kiaj kie rivero 
Evros inundas vintre aŭ kie povas ekzisti ankoraŭ minkampoj. 

3. Plifaciligu por azildezirantoj peti eŭropajn vizojn en 
najbaraj landoj 

Pli da azilpetantoj povus petakiri permeson por homhelpaj aŭ generuj - 
reunuigaj vizoj aŭ eĉ azilon ĉe eŭropaj ambasadoj kaj konsulejoj. 
Sirianoj devus povi akiri vizojn ĉe ambasadoj en Libano, Jordanio kaj 
Turkujo, dum afganoj devus havi la eblon petakiri el Irano. Tiaj 
disponoj estis prenitaj antaŭe kun asistado de UNHCR, la UNacioj- 
agentejo por rifuĝintoj, ekzemple por faciligi la movadon el 
hindoĉiniaj rifuĝintoj en la 1970aj jaroj. 

4. Akceptu tiel nomatajn ekonomiajn migrantojn al EU laŭ 
poentosistemo 

Eŭropuniaj membroŝtatoj povus fiksi ĉiujare migradajn celojn 
kalkulitajn elire de sia bezono por apartaj kapablecoj. Potencialaj 
migrantoj devus tiam petakiri kaj ricevi laborvizojn laŭ tio kiom da 
punktoj iliaj kapablecoj "valoras". Diversaj landoj inkluzive de 
Aŭstralio, Kanado, kaj Britujo jam uzas tiajn sistemojn. 

5. Konsiderinde impulsi la homhelpan responson 

Gis alternativaj solvoj povos esti realigitaj, EU bezonas trovi vojojn 
por pli bone mastrumi la movadon de migrantoj kaj rifuĝintoj en kaj 
tra Eŭropo se ĝi intencas eviti certan perdon de vivo sur eŭropa grundo 
dum la venonta vintro. 

Grekujo bezonas subtenon por plifortigi siajn servojn pri sano kaj 
enkriza helpo, marborda sekurigado, kapabloj je policado kaj 
prilaborado de azilpetoj. La nunaj klopodoj de neregistaraj organizaĵoj, 
volontuloj, kaj UNaciaj agentejoj simple ne sufiĉas por respondi 
adekvate al la enorma kaj kreskanta bezonoj de la alvenantaj rifuĝintoj. 
Naciaj aŭtoritatoj devas kunordigi kun EU kaj kun internaciaj agentejoj 
por elpensi reagoplanojn. Ankaŭ la bezonoj de gastigantaj komunumoj 
en lokoj kiel Lesbo, kiuj forkonsumis siajn rimedojn pro la greka 
ekonomia katastrofo kaj alfrontas konsiderindan traŭmaton pro la 
rifuĝintoj-krizo, devas esti konsiderataj. 

Gravaj vortoj el naciaj kulturoj akceptiĝu en Esperanton 

Namaste 

En la retdiskutlisto la-bona-lingvo@googlegroups.com ekis diskuto pri 
salutvortoj en aliaj kulturoj, kiuj entenas nuancon, nekonatan en okcidentaj 
landoj. Por tio kandidatiĝis la vorto namaste. 

Namah laŭvorte signifas ‘arko’, 'kliniĝo', 'respektega saluto' aŭ 'adoro' kaj te 
signifas 'al vi' (dativo). Sekve, Namaste laŭvorte signifas "memklinsalutas vin". 
En la angla lingvo multajn hindajn vortojn oni uzas. Se oni akceptus tiun vorton 
monde, estus bone, opinias tajvana prof-ro Chaoming Cho kaj aliaj aziaj 
esperantistoj. lli rimarkigas ke multaj gravuloj uzas tiun vorton kiam oni 
renkontas aliajn. Pridemandite baratano Probal Dasgupta, eks-prezidanto de UEA 

skribas: 

.Indas adopti la formon namast/e 

per la asimila metodo, do trakti ĝin kiel 
salutan adverbon. Gi funkciu gramatike 
analogie al 'bele, brile, bonege’, kaj signifu 
lau mi 'ekzistas etoso de reciproka respekto 
inter ni, kaj jen gesto fortiganta mian kredon 
pri tiu ekzisto'. La verbo namast/i signifu lau 
mi 'deklari reciprokecon de respekto, kaj 
fakultative ankaŭ gesti en maniero indikanta 
tiun etoson', kaj lasu al la kulturoj libervolan 
elekton de konkreta gesto. 

Opanko kaj ŝajkaĉo, popularaj tradiciaj 
serbaj vestaĵoj 

Mi volonte reagas al la alvoko de la 
redaktanto mencii kulturajn objektojn, kiuj meritas apartan nomon en Esperanto, 
pro sia tipeco kaj graveco por la koncerna popolo. Same kiel oni en Eŭropa Unio 
ankŭ protektas la marknomojn de ekzemple Parma fromaĝo ( Parmigiano 
Reggiano) aŭ Bavara biero ( Bayerisches Bier), en Esperanto oni protektu kulture 
valorajn nomojn. Tiel ankaŭ en Esperanta literaturo oni rajtas uzi ilin. 

Mi proponas du serbajn vortojn kiuj povus fariĝi novaj vortoj en Esperanto: 

1. opanak (pluralo opanci) en Esperanto: opanko 

2. ŝajkaĉa, en Esperanto: ŝajkaĉo 

Ambaŭ vestaĵoj faras parton de la serba tradicia kostumado kaj havas gravan 
historian signifon. 

Kompreneble ne ekzistas unuforma serba tradicia kostumo, ĉiu regiono havas 
siajn variantojn. Krom opanak kaj ŝajkaĉa estas rimarkindaj pro siaj arta kreemo 
kaj estetika valoro ankoraŭ aliaj nomoj, sed ilin oni ne esperantigu: 

carape (buntaj broditaj strumpoj) 


salvare au dimiie 


antenja (vira vesto) 



opanke jelek (turke) aŭ prsluk (virinveŝto) 

Opanci estas la serbaj kamparanaj ŝuoj, elfaritaj el porka felto. 

Sur la Balkana duoninsulo ili estis tre uzataj, diverstipaj kun modaj detaloj kaj 
koloroj. En diversaj partoj de Serbujo videblas diversspecaj formoj de opanko. 
La plej ofta formo estas tiu nomata 
„ŝiljkani“ (pintpikiloj). Tuj post la 
Dua Mondmilito opankoj estis 
faritaj el maluzitaj gumoj tiel 
nomataj toĉkaci (pneŭ-uloj), iliaj 
samtempuloj estas Piroĉanaj 
(loĝantoj de Pirot), kiuj povas esti 
gumecaj sen rimeno. Ce bazaro oni 
povas aĉeti ambaŭ formojn kun aŭ 


sen rimenoj. 

Sajkaĉa (ŝajkaĉo) povas esti 
soldata aŭ popola ĉapo. Oni 
surmetis ĝin sur la kapon en 
Serbujo meze de la 19 a jarcento. 
Post malsukceso de la Unua serba 


Leviĝo en 1813 granda nombro da 
serboj, soldatoj kaj oficiroj 
translokiĝis en Aŭstrujon. 

E1 ili oni formis “Freibataillone" 


(germane: volulbatalionoj) por 

gardi la ŝtatlimon al Turkujo. A1 ili kiel limgardantoj oni donis apartan uniformon 
kun elementoj de la serba kostumo.La ĉapo de tiuj limgardistoj laŭforme estis 
simila al jam ekzistanta ŝajkaĉa ĉapo. 

Alia rakonto pri ekzistado de ŝajkaĉoj estas kun leviĝo de la vojvodina loĝantaro 
en 1848, kiam volontuloj el Serbujo atingis riveron Tisa, kie oni ekkonis 
ŝajkaĉojn, la loĝantaron loĝantan ĉe la riverbordo de rivero Tisa. lli havis ĉapojn 
kiuj similis al la formo de soldata boato, nomata „ŝajka“. 

Dum la regado de la dinastio Obrenoviĉ (1869) en Serbujo oni ŝanĝis la aspekton 
de uniformoj kaj enkondukis ŝajkaĉu. Poste ĝi fariĝis parto de la 

popola kostumo en 
Serbujo. La volontuloj el 
balkanaj militoj kaj el la 
Granda Milito translokis 
ŝajkaĉojn al Hercegovino 
kaj al Lika. Gi ankaŭ 
fariĝis parto de la soldata 
uniformo de la soldatoj de 
Respubliko Srpska en la 
lasta milito okazinta en 
Bosnio kaj Hercegovino 
(post dis-partigo de 
Jugoslavujo). 

Ekzistas oficiraj kaj 
soldataj ŝajkaĉoj. Ili estas 

pojas (teksita zono) bridz pantalone (pontforma) s P eco v ' ra ca P° kudrita 

el materialo nomata ŝajak, 

teksita el lano, kion vilaĝanoj de centra Serbujo surmetas kaj vintre kaj somere. 
Post la Dua Mondmilito ĝin anstataŭis titovka (la Titoa ĉapo) kiel serba nacia 
ĉapo. 

Miriĉ Jadranka 



Malsano 

- Paĉjo, ĉu vi permesos al mi ke mi restu hejme hodiaŭ?. Mi fartas malbone. 

- Kaj kie vi sentiĝas malbone? 

- En lernejo! 


La unua peko 

Instruistino testas lernantojn pri ilia scio pri ekesto de la unua peko. 
-Kian pekon faris Adamo? 

-Li formanĝis malpermesitan frukton. 

-Kaj kial oni punis lin? 

Li devis edziĝi kun Eva!- konstatis gaje la lernanto. 

La verda puno 

Luis Jorge Santos Morales , el fabeloj de la Verda Pigo de Louis Beaucaire 

Foje en la vilaĝa lernejo oficis terura instruisto. Tiutempe instruistoj kutime 
severe traktis la lernantojn, kaj viaj gepatroj povus konfirmi la apartan 
malmildecon de sia tiama instruisto, s-ro Goralo. Ili certe memoras la 
survangojn, piedbatojn kaj pug-vergadojn, kiuj pluvis ĉe ĉiu malfruiĝo, 
nelernita leciono aŭ malpermesita petolaĵo. Konfesu, karaj infanoj, ke via nuna 
instruisto, s-ro Rojelo, estas vere indulga, kiam li ekzemple igas vin skribi 
dudekfoje: “Mi ne metu prempinglon sur la seĝon de mia najbaro”. 

La lernantoj de s-ro Goralo provis venĝi sin, nomante la Gorilo, sed vel, se li 
aŭdis tion: puno tuj falis. Kaj koncerne punojn la Gorilo estis inventema. Ĉu vi 
scias, kiel li gvidis la Esperanto-kurson? Apud sia katedro li havis poton da 
verda farbo, en kiu trempiĝis peniko. Kiam knabo balbutis en la recitado de 
poemo aŭ malĝuste respondis gramatikan demandon, s-ro Goralo kriis: - 
Alproksimiĝu! 

La kompatinda lernanto devis stari apud la katedro kaj ricevis sur la nazon 
tuŝon da verda farbo. La instruisto rikanis: - Tio helpos Esperanton eniri en 
vian cerbon. 

Kaj tio daŭris dum la tuta kurso. 

- Alberta, kial vi ne konas la diferencon inter “sonĝo” kaj “revo”? Alproksimiĝu! 
Malgraŭ ŝiaj larmoj baldaŭ verdiĝis la ĉarma roza nazo de Alberta. Se ŝi 
ankaŭ pekis kontraŭ la akuzativo, ŝi ricevis plu verdan koloron sur la dekstran 
vangon. Se Alberta krome ne sciis, kio estas la refleksivo, la peniko de s-ro 
Goralo ŝmiris ŝian maldekstran vangon. 

Vespere, kiam la infanoj revenis hejmen, ili ofte aspektis kiel karnavala 
irantaro. Por ke la gepatroj ne rimarku la verdan punadon, la lernantoj haltis 
apud la placa fontano kaj lavis siajn vizaĝojn. Poste ili dancis en rondoj, 
kantante: - Malamu, malamu la despoton. 

La Gorilo falu en sian poton. 

luj pasantoj demandis, kion signifas tiu stulta ludo. Kiam la infanoj respondis, 
ke tiel oni lernas Esperanton, la scivoluloj skuis la kapon, murmurante: - Vere 
stranga lingvo. 

S-ro Rubeno, la distrikta delegito de la Esperanto-movado, aŭdis pri tiu 
skandala pedagogio. Li decidis interveni: 

- S-ro Instruisto, oni raportis al mi, ke vi verdigas la nazojn de viaj lernantoj, 
kiam ili ne bone scias sian lecionon de Esperanto. 

S-ro Goralo agreseme bojis: - Nu, kial ne? 

S-ro Rubeno provis milde konsciigi al li la pereigan efikon de tia instrumetodo: 

- Se ni tiel agus en nia urbo, neniu lernus la Lingvon Internacian. 

- Mi ne scias, kiel vi agas en via urbo (S-ro Goralo prononcis “en via urbo” 
kun naŭzita mieno), sed mi garantias al miaj junaj vilaĝanoj perfektan 
esperantistiĝon. Male vi... 

- Male mi...? 

- Male vi mem eĉ ne povus parkere reciti la dek ses regulojn de la 
Fundamento. 

- Mi konfesas, ke... 

- He, vi konfesas. Do, sinjoro, bonvolu lasi min labori laŭ mia propra sistemo 
kaj ne igu min perdi mian tempon. Mi devas nun replenigi mian poton per 
freŝa verda farbo por mia morgaŭa leciono. Adiaŭ! 

S-ro Goralo abrupte turnis la dorson al la delegito kun moka ridaĉo. 

Survoje s-ro Rubeno biciklis ĝis mia poplo kaj elverŝis sian koron: 

- Ho, verda pigo, kion vi opinias pri tiu terura instruisto? 

Tiam mi ne kapablis kompari la diversajn instrumetodojn. Por mi, juna 
denaska esperantista pigo, la Lingvo Internacia estis nur natura heredaĵo de 
miaj bonaj gepatroj. Mi provis forskui la ĉagrenon de s-ro Rubeno: 

- Sinjoro delegito, mi ja ofte vidis la verdigitajn vizaĝojn de la vilaĝaj infanoj. Ili 
malbenas sian instruiston, kiun ili nomas la Gorilo. Sed ĉu ne ĉefas, ke 
Esperanto disvastiĝas tiel ĉi aŭ tiel? 

- Ne, certe ne. La interna ideo ne toleras diktatorajn metodojn en la instruado 
aŭ la propagando de Esperanto. 

- Jes, vi pravas, s-ro Rubeno, Kion ni faru kontraŭ tio? 

- Mi mem ne havas rimedon por proponi, sed mi cerbumos pri tio. Eble vi 
dume trovos solvon. 

La delegito reprenis sian biciklon kaj malgaje pedalis al la urbo. 

Mi pensis: “Brave! Li cerbumos, kaj mi trovos solvon. Ha, oportuna 
agmaniero! Homoj misas, kaj ni, inteligentaj birdoj, riparu iliajn misaĵojn”. 

La infanoj, kiel vi nun faras, vizitis miajn poplajn kunvenojn, kaj, ĉiufoje kiam 
mi vidis verdajn spurojn sur nazo aŭ vango, mi demandis: 

- Ĉu vi ne diligente lernis vian lecionon de Esperanto? 

Ĉiuj kune ekkriis protestojn, el kiuj mi kaptis nur frazpecojn: “fiulo, sadisto, 
gorilo”, kaj aliajn insultojn, kiujn mi ne kuraĝas ripeti. 

lam oni anoncis al la infanoj, ke post kelkaj tagoj inspektisto vizitos la 
lernejon. S-ro Goralo donis cent rekomendojn kaj avertojn: 

- La venontan merkredon ĉiuj aperu kun puraj vestoj, manoj, vizaĝoj, kajeroj. 
Escepte ne estos punoj antaŭ la inspektista moŝto. Sed eventualajn mankojn, 
erarojn, malkorektaĵojn merkrede kompensos duobla punoĵaŭde. 

Tiu vizito de la inspektisto tremigis ĉiujn lernantojn. Mi trankviligis ilin: 

- Karaj infanoj, ne timu. Bone aŭskultu miajn konsilojn. Jen tio, kion vi faru. 
Sed, ŝŝ! Tio restu sekreta ĝis merkredo. 

Kiam la malnova aŭto de la inspektisto, s-ro Akrokul, haltis en la korto, s-ro 
Goralo demetis sian ĉapelon kaj blovis en sian trilfajfilon. Tiam la lernantoj, 
starantaj duvice, ĥore kriis: “Bonan tagon, s-ro inspektisto”. Ĉe dua fajfo la 
piedoj militiste ekmoviĝis (tri-kvar, tri-kvar!) kaj komencis eniri en la 
klasĉambron. Unuavide tia disciplino favore impresis s-ron Akrokul. 

En tiu momento aŭdiĝis terura eksplodo antaŭ la lernejo. Kio okazis? Sidante 
en la platano, meze de la korto, mi estis tute simple faliginta skatolon da 
verda farbo, kiun mi tenis en mia beko. La verda ŝmiraĵo trafis la karoserion 
de la malnova aŭto kaj ekfluis malsupren laŭ la antaŭa glaco ĝis sur la kapoto. 
S-ro Akrokul lamentis: - Ho, mia bela aŭto! Kion signifas tio? 

La infanoj kriis ĥore: - Tio estas la verda puno, sinjoro inspektisto. 

S-ro Goralo rigardis supren sed ne povis vidi min malantaŭ la folioj. 

Li vane provis forfroti per sia naztuko kaj siaj manikoj la verdan farbon, kiu 
mikisĝis kun la polvo de la karoserio. S-ro Akrokul demandis kolere: - Kion 
signifas “la verda puno”? 

- Ba, sinjoro inspektisto, tio signifas nenion. 

Aŭdante la lernantojn mallaŭte rikani, la Gorilo blekis: 

-Tri-kvar, tri-kvar! En la klasĉambron! 

Kaj li sekvis sian grumblantan superulon en la lernejon. Aj! Sur la sojlo 
hazarde embuskis la poto de la Gorilo, verdire ne hazarde, sed laŭplane. 
Kompreneble la inspektisto stumblis, kaj la farbo ŝprucis sur liajn ŝuojn kaj 
lian pantalonon. Mi kredas, ke dekduo da akcipitroj ne povus kune kriĉi tiel 
laŭte kiel s-ro Akrokul post tiu katastrofo. Li kriis plengorĝe: - Kion signifas 
tio? 

La klaso respondis ĥore: 

- Tio estas la verda puno, sinjoro inspektisto. 

La akraj okuloj de s-ro Akrokul fiksis sin sur s-ro Goralo, kiu viŝante sian 
ŝviton per sia naztuko, verdigis sian tutan vizaĝon. 

- Ĉu vi finfine klarigos al mi tiun verdan punon, sinjoro instruisto? 

La Gorilo balbutis: 

- Sinjoro inspektisto, kiam klasano ne diligente lernas Esperanton, mi delikate 
tuŝas lian nazon per verda farbo. Vi scias, sinjoro inspektisto, ke la verda 
koloro estas parto de la Esperanta kulturo kaj... 

- Bonvolu silenti. 

Oni ne sciis, ĉu la ordono direktiĝas al la instruisto aŭ al la laŭte ridantaj 
lernantoj. Kun dubema mieno la inspektisto iris al la katedro, murmurante: 

- En mia tuta kariero mi neniam spertis tian hontindaĵon. 

Sidiĝante, por iom cerbumi pri tiu nekredeblaĵo, li sentis sub la postaĵo ĝenan 
objekton. Li tuj ekstaris, tenante penikon plenan de verda farbo. Li preskaŭ 
ploris: 

- Kion signifas tio? 

La klaso refrenis: - Tio estas la verda puno, sinjoro inspektisto. 

De sur la platano mi subite vidis s-ron Akrokul elkuri el la lernejo, svingante 
penikon kaj ridaĉante kiel frenezulo: - Ha ha! la verda puno! Ha ha! la verda 
puno! 

Li saltis en sian verdigitan aŭton, bojigis la motoron, perdis sian kotŝirmilon 
kontraŭ la trunko de la platano kaj malaperis en nubo da benzinfetora polvo. 


24 


S-ro Goralo vane postkuris lin vokante: - Sinjoro inspektisto! Sinjoro 
inspektisto! 

Malgaje la instruisto revenis en la klasĉambron, sidiĝis sur sia verda seĝo, 
iom pli verdigis sian vizaĝon per la malpura naztuko kaj murmuris: 

- Reiru hejmen kaj diru al viaj gepatroj, ke morgaŭ la lernejo estos fermita. Mi 
estas malsana. 

La lernejo restis fermita unu semajnon. Poste alvenis nova, juna instruisto, via 
nuna instruisto, s-ro Rojelo, kiu bezonas nek penikon nek poton da verda 
farbo, por ilustri siajn lecionojn de Esperanto. 

Ĉar la ŝtato ĉiam trovas taŭgan lokon por siaj oficistoj, s-ro Goralo fariĝis 
subdirektoro de la urba arestejo, kaj, kredu min aŭ ne, ankaŭ la nevolontaj 
gastoj de tiu malliberejo nomas lin la Gorilo. 


Rubaĵaĉa fluo en Brazilo malrapidiĝas, sed minacas Rion Doce 

Geologia enketo-teamo kontroladas daŭre tra stacioj, instalitaj en la dukto de Rio 
Doce , la movadon de la detruaĉeroj post la disrompo de la digoj Santarem kaj 
Fundao, komunumo Mariana. 

Post paŝo de la akvobaraĵo de hidroelektrejo Mascarenhas oni atendas ŝanĝon al 
la urbo Colatina, Espirito Santo, ankoraŭ unu tagon. Postirante tra Colac estas 
deklivoŝanĝo, kiu devus redukti la rapidon de la fluo. Gis nun, la nombro de 
viktimoj kiel rezulto de interrompo de digoj estas dek unu korpoj, kvar atendante 
identigon. Dekdu homoj ankoraŭ mankas, inter kiuj naŭ dungitoj de Samarco. 
Milionoj da fiŝoj mortis. Supre dekstre bildo de kelkaj provante akiri oksigenon 
en fendoj de rokoj sur rivero Doce en gubernio Valares. Tuta ekosistemo estas 
porĉiame damaĝita, ĉar akvo en la rompita digo estis tute kontaminita de radiaciaj 
elementoj (pro uziĝo en minejoj proksimaj). Granda regiono estas inundata, 
kelkaj urbetoj malaperis - kun ties enloĝantoj kelkaj mezaj urboj estas 

akvo ĉar rivero Doce, la 
plej grava de 
la tuta regio- 
no mortis, ĉar 
ĝia lito estis 
tute kovrita 
per la radiacia 
koto, kiu ho- 
diaŭ vojaĝas 
orienten, kaj 
jam alvenas al 
Espfrito Santo, 
kaŭzante pli 
da teruraĵoj. 

JD 










